OpenLLM-France/wikimedia huggingface dataset:
# Stockbridge (Georgia)

Stockbridge Georgiako estatuko hiri bat da. Talbot County konderrian kokatua dago. 2010ean 25.636 biztanle zituen, 34,47 kilometro koadrotan banatuta.

## Ikus, gainera

* Talbot County konderria

## Kanpo estekak

* Datuak: Q3260995
* Multimedia: Stockbridge, Georgia / Q3260995
# Spratly uharteak

Spratly uharteak 750 uharte, arrezife, arroka eta atoloiz osatutako uhartedia da, Hegoaldeko Txinako Itsasoan. Uhartedia Filipinak, Malaysia eta Vietnamen artean dago, eta bi hauetaz gain Brunei, Txina eta Taiwanek erreklamatzen dituzte. Guztira 4 kilometro koadro baino ez dituzte, baina 425.000 kilometro koadroko itsaso eremua daukate. Hegoaldeko Txinako Itsasoan guztira 3 uhartedi daude antzeko egoeran, 30.000 uharte baino gehiagorekin, eskualdeko gobernuak zailtzen duena. Uharteek eurek ez dute balio ekonomiko handiegirik, baina garrantzitsuak dira nazioarteko mugak ezartzerako garaian. Ez dago berezko populaziorik, baina hainbat herrialdek ezarri dituzte bertan eraikinak. Arrantza eta gas naturala dira interes ekonomiko nagusiak eurak bereganatzeko.
Uharte guztien artean 45etan militarrak bizi dira, bost herrialde ezberdinetakoak: Txina, Taiwan, Vietnam, Filipinak eta Malaysia. Gainera Bruneik eskualde ekonomiko berezia aldarrikatu du hego-ekialdeko eremu batean, Louisa uharrian. Herrialde hauen artean tentsioa dago gatazka hau konpondu artean.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-19).

## Kanpo estekak

* Datuak: Q215664
* Multimedia: Spratly Islands / Q215664
# St Ola

St Ola, Eskoziako Orkadak uharteetan dagoen parrokia bat da, Mainland uhartean.

## Kanpo estekak

* Datuak: Q7594986
* Multimedia: Kirkwall and St Ola / Q7594986
# Sinton (Texas)

Sinton Texasko hiri bat da. San Patricio konderrian kokatua dago. 2010ean 5.665 biztanle zituen, 7,28 kilometro koadrotan banatuta.

## Ikus, gainera

* San Patricio konderria

## Kanpo estekak

* Datuak: Q979844
* Multimedia: Sinton, Texas / Q979844
# Sintrako jauregi nazionala

Sintrako jauregi nazionala (portugesez: Palácio Nacional de Sintra) Portugalgo Sintra hiriko jauregi ezaguna da, UNESCOk Gizateriaren Ondare izendaturikoa Sintrako beste hainbat eraikinekin batera. Portugalgo Erdi Aroko jauregien artean hobekien kontserbaturik dagoena da.

## Historia

Mairuek Sintran bi gaztelu eraiki zituzten, bata mendiaren gainaldean (gaur egungo Mairuen gaztelua) eta bestea aurrekoaren azpian, Lisboako taifako agintarien egoitza zena.
1093an Alfontso VI.a Gaztelakoak Sintra konkistatu zuen eta azpiko gazteluan ezarri zen. XV eta XVI mendeen artean egin ziren gaur egungo jauregiaren atalen gehiengoa, gaur egun ez dago XIV mende aurreko zatirik dagoeneko.
1415ean hasi zen eraikuntza aro handiena, barneko patioaren inguruan burutu zena. besteak beste eraikin nagusiaren aurrealdea, sarrerako arkuak, manueldar estiloko leihoak eta batez ere hain ezagunak diren tximinia konikoak. Bai eta hainbat gela aipagarri ere, zisneen gela, miken gela eta arabiarren gela. Hurrengo mendeetan hainbat errege koroatu ziren bertan eta beste hainbat bertan jaio ziren. Manuel I.ak barnealdea dekoratu zuen beretzako berariaz Sevillan egindako azuleiuez.
1755eko Lisboako lurrikarak kaltetu egin zuen eta galdutako zatien berreraikuntza estilo garaikidean egin zenez hainbat altxor galdu ziren, arabiarren gelako dorrea esate baterako.
1910ko iraultzaren ondoren museo-etxea bihurtu zen eta 40. hamarkadan aintzinako estilora birdekoratu zuen Raul Lino arkitektuak, azuleiuak berriztu eta altzari zaharrak ekarriz.

## Iruditegia

* Sintrako jauregi nazionala.
* Jauregiaren aurrealdea.
* Sukaldeko tximinia ezagunak.
* Atariko arkuak.
* Manueldar estiloko leihoak.
* Barneko patioa.
* Jauregiko kapera.
* Arabiarren gela.

## Ikus, gainera

* Sintrako Paisaia Kulturala (Gizateriaren Ondarea)

## Kanpo estekak

* Datuak: Q532399
* Multimedia: Palácio Nacional de Sintra / Q532399
# Sinti

Sinti edo Sinta herria da Erdialdeko Europako ijito populazioaren izena. Tradizionalki nomadak, gaur egun oso gutxi dira betiko bizimodua gordetzen dutenak. Garai batean herrien inguruetan bizi ziren eta oso pobreak izaten ziren. Sintiek romanes izeneko erromaniera hizkuntzaren dialekto bat hitz egiten dute. Dialekto horrek erromaniera jatorri nabaria badu alemanaren eragin handia du baita ere.
Sinti hitzaren jatorria ez da garbia. Antza, XVIII. mendean onartutako izena izan daiteke, agian alemanaren argot batetik hartuta. Batzuetan Pakistango sindhi etniarekin lotu zaie baina ez dago inongo erreferentziarik hori baieztatzeko.

## Erreferentziak

* ↑ https://web.archive.org/web/20200924131408/http://www.gfbv.it/3dossier/sinti-rom/de/rom-de.html

## Ikus, gainera

* Ijito

## Kanpo estekak

* Datuak: Q840648
* Multimedia: Roma people / Q840648
# Sintonia (argipena)

Sintonia hitzak adiera zenbait ditu:
* fisikan, sintonia, igorgailu batek bidali eta hargailu batek batek jasotzn dituzten uhin-maiztasunen berdintasuna;
* irrati eta telebistan, sintonia, saio baten hasierako eta bukaerako musika zatia.
# Sintoma

Sintomak sendagileak objetibatzen dituen datu klinikoak dira, miaketa fisikoa egin ondoren bildutakoak. Adibidez, fonendoskopioaren bidez bihotz-murmurioak edo biriketan txistu-hotsak entzutea , masa edo koskorrak igartzea tripa ukitzean, eta abar.
Zeinu klinikoez gain, bestelako datuak ere jaso ditzake medikuak, proba osagarrien bidez, zeinu analitikoak edo erradiologikoak alegia.
Batzuetan, zeinuak miaketa fisikoen bidez bakarrik antzeman daitezke, beste batzuetan proba osagarrien bidez soilik eta beste batzuetan bide bietatik.
Askotan zeinu batek gaixotasun osoa izendatzen du, izen bera hartzen dute biek alegia. Adibidez, artrosia zeinu klinikoa eta erradiologikoa da, baina baita gaixotasunaren izena ere.

## Sintoma klinikoak

* Arritmia
* Artritis
* Artrosi
* Baba
* Besikula
* Bihotz-murmurio
* Eritema
* Gongoil linfatiko
* Maskur
* Legen
* Pikore
* Txistu-hots
* Ubeldura

## Sintoma analitikoak

* Anemia
* Hiperkolesterolemia
* Hipertransaminasemia
* Hiperurizemia
* Leukopenia
* Leukozitosi
* Tronbopenia
* Tronbozitosi

## Sintoma erradiologikoak

* Aneurisma
* Biriketako koskor
* Litiasi
* Tronbosi

## Agerraldi subjektiboa

Sintoma gaixotasunaren agerraldi subjetiboa da baita ere, hau da pertsona gaixo batek sentitzen duena. Beste modu batean esanda, medikuari eriak gertatzen zaionari buruz kontatzen diona.

### Sintomen zerrenda

* Bihotzerrea.
* Eztula.
* Mina.
* Sukarra.
* Odoljarioa.

## Kanpo estekak

* Datuak: Q169872
* Multimedia: Medical signs and symptoms / Q169872
# Sintra-Cascais Parke Naturala

Sintra-Cascaes Parke Naturala Portugalgo naturagune babestua da. Sintra aldean dago, Guinchoko hondartzan eta Rocako lurmuturrean. Bi alde desberdinak bereizi dira: nekazaritza-lurrak, non ardoa eta frutak ekoizten diren, eta itsasertzeko aldea (hondartzak, dunak eta itsaslabarrak.

## Balioak

Inguru honean baso primario bat ikus daiteke; bertan ohiko zuhaitz espeziak daude, gehienak Quercus familiakoak: haritza, astigarra, ametza... Dena dela, kanpoko espezieak ere sartu dira: eukaliptoa, sahatsa, itsas pinua, akazia...
Faunaren ikuspuntutik, espezie garrantzitsuenak hegaztiak dira: belatz handia, hontza, belatza, aztore-arranoa. Itsas hegaztien presentzia ere garrantzitsua da.

## Iruditegia

* Boca do Inferno.
* Basoa.
* Encantos aintzira.

## Kanpo estekak

* (Portugesez):Raso lurmuturra.
* Datuak: Q7525142
* Multimedia: Parque Natural de Sintra-Cascais / Q7525142
# Sintzitiotrofoblasto

Sintzitiotrofoblasto enbrioiaren estalkiaren zatirik kanpokoena da, mintz interzelularrak desagertzen direnean zelula multinukleatuz osatua egoteko itxura hartzen duena. Bilo korionikoak sintzitiotrofoblastoaren ugalketatik sortzen direnez, garrantzi handia dauka karenean zehar amaren eta fetuaren artean gertatzen diren mantenugaien elkartrukeetan. Horrez gain, sintzitiotrofoblastoko zelula multinukleatuek haurdunaldiaren bigarren astetik aurrera detekta daitekeen giza gonadotropina korionikoa (GGK) sortu eta jariatzen dute. Hormona hau bigarren astetik aurrera detektagarria da.

## Erreferentziak

* ↑ Euskalterm: [Ginekologia Hiztegia] [2015]

## Kanpo estekak

* Datuak: Q2745412
# Steep Falls (Maine)

Steep Falls Ameriketako Estatu Batuetako erroldak esleitutako leku bat da. Cumberland konderrian dago, Maine estatuan. 1.223 biztanle ditu, 26,4 kilometro koadroko azaleran banatuta.

## Ikus, gainera

* Cumberland konderria

## Kanpo estekak

* Datuak: Q3887097
* Multimedia: Steep Falls, Maine / Q3887097
# Steenwijkerland

Steenwijkerland (entzun) Herbehereetako Overijssel probintziako herria da. 2010eko urtarrilaren 1eko erroldaren arabera, herriak 43.195 biztanle zituen.

## Ikus, gainera

* Overijssel

## Kanpo estekak

* (Nederlanderaz) Udalaren webgunea.
* Datuak: Q10022
* Multimedia: Steenwijkerland / Q10022
# Steenfeld

Steenfeld Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 378 biztanle zituen 11,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632340
* Multimedia: Steenfeld / Q632340
# Steenokkerzeel

Steenokkerzeel (nederlanderazko ahoskera: ˌsteːnˈɔkərzeːl) Belgikako iparraldeko udalerri bat da, Flandriako Brabante probintziakoa. Udalerriak herri hauek hartzen ditu barnean: Melsbroek, Perk eta Steenokkerzeel bera. 2013ko urtarrilaren 1ean 11.640 biztanle zituen.

## Herritar ospetsuak

* Aguila, artista, deseinatzaile industriala, “probability reality”ren sortzailea (1937).
* Zita Borbon-Parmakoa, Austriako azken enperatriza, Hungariako erregina, eta Bohemiako erregina.

## Kanpo estekak

* (Nederlanderaz) Webgune ofiziala
* Datuak: Q984888
* Multimedia: Steenokkerzeel / Q984888
# Steenstrupina-(Ce)

Steenstrupina-(Ce) silikato motako minerala da.

## Ezaugarriak

Steenstrupina-(Ce) silikato mineralaren formula kimikoa hau da: ${\ce {Na14Mn2+2(Fe^{3+},Mn3+)2Ce6(Zr,Th)(Si6O18)2(PO4)6(HPO4)(OH)2 * 2H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Steenstrupina-(Ce): Mineral information, data and localities.» www.mindat.org (Noiz kontsultatua: 12-05-2019).
# Smilno

Smilno Eslovakiako udalerri bat da, Bardejoveko barrutian kokatuta. 13,80 km²ko azalera du eta 706 biztanle 2017ko datuen arabera.

## Historia

Idatzizko lehen aipamena 1250. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q540676
* Multimedia: Smilno / Q540676
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Smilla's Sense of Snow (filma)

Smilla's Sense of Snow (euskaraz Smillaren Elurraren Sentipena), 1997ko Bille August danisrrak zuzendutako misteriozko thriller film bat da. 1992ko Peter Høeg daniar idazlearen Frøken Smillas fornemmelse for sne eleberrian oinarritua dago. Julia Ormond, Gabriel Byrne, Richard Harris, Robert Loggia, Vanessa Redgrave eta Tom Wilkinson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Danimarka, Kopenhage, Eguberri baino bost egun lehenagotik, Isaiah (Clipper Miano) sei urteko groenlandiar mutikoa elurretan hilik agertuko da. Poliziak gertaerarekin erakutsitako arduragabekeria eta axolagabekeria ikusirik, mutikoaren babeslea zen Smilla (Julia Ormond) emakume gazte misteriotsua mutikoaren heriotz misteriotsuari buruz bere kaxa ikertzen hasiko da.

## Aktoreak

* Julia Ormond: Smilla Jaspersen
* Gabriel Byrne: Mekanikaria
* Richard Harris: Andreas Tork doktorea
* Clipper Miano: Isaiah Christiansen
* Agga Olsen: Juliane Christiansen (Isaiahren ama)
* Jim Broadbent: Lagermann doktorea
* Tom Wilkinson: Loyen irakaslea
* Robert Loggia: Moritz Jaspersen
* Vanessa Redgrave: Elsa Lübing
* Emma Croft: Benja
* Bob Peck: Ravn
* David Hayman: Telling
* Peter Capaldi: Birgo Lander
* Mario Adorf: Sigmund Lukas kapitaina
* Erik Holmey: Hansen
* Matthew Marsh: Detektibea
* Jürgen Vogel: Nils Jakkelsen
* Alvin Ing: Licht
* Charlotte Bradley: Lagermann andrea
* Ann Queensberry: Schou
* Maliinannguaq Markussen-M jaunaolgard: Smillaren ama
* Ida Julie Andersen: Smilla, haurtzaroan
* Ono Fleischer: Inuit ehiztaria

## Kanpo estekak

* IMDBko fitxa irakurgai (Ingelesez)
* Datuak: Q643847
# Streptococcus thermophilus

Streptococcus thermophilus bakterio Gram positiboa da, estreptokokoen viridans taldean sailkatzen dena. Ez da patogenoa.
Katalasa eta oxidasa probak negatiboak dira bakterio honentzat, Streptococcus guztiekin bezala. Ez da mugikorra eta ez ditu endosporak sortzen. Termofiloa da, bere izenak iradokitzen duen bezala (bere tenperatura onena hazteko 43 °Ckoa izanik).
Bakterio hau ohikoa da hartzitutako esnekietan, eta jogurtaren ekoizpenean asko erabiltzen da, Lactobacillus bulgaricus-ekin batera. Jogurtaz gain, hainbat gazta motatan ere badago (gazta horien heltze prozesuan parte hartzen baitu).
Probiotiko naturala da, eta probiotiko guztien antzera osasun-onurak dakartza.
Beste estreptokoko askok bezala esnearen laktosa hartzitzen du azido laktikoa sortuz.

## Erreferentziak

* ↑ Taylor, John R. and Mitchell, Deborah. The Wonder of Probiotics. New York, NY: St. Martin’s Press, 2007.

## Kanpo estekak

* Datuak: Q1041276
* Multimedia: Streptococcus thermophilus / Q1041276
* Espezieak: Streptococcus thermophilus
# Streptomyces

Streptomyces generoa bakterio Gram positiboz osatuta dago, harizpi edo filamentu adarkatuak osatzen dituztenak. Aktinomizetoen taldean sailkatzen dira, hots, GC baseak kopuru altua duten bakterio haritsuen taldean. Aktinomizetoen harizpi sareak mizelio du izena, eta koloniatik gora hazten da, airean.
Genero honen bakterioek espora bereziak dituzte harizpien muturretan: konidioak. Bacillus eta Clostridium generoen aldean, Streptomyces-en esporak desberdinak dira, ez baitute erresistentzia handia ingurunearen baldintzak aurkakoak direnean (ur eta elikagairik gabeko egoeretan, adibidez, ezin dira bizi).
Aerobioak dira eta lurzorua dute bizilekua, gutxi batzuk urtarrak badira ere.
Garrantzi ekologiko handia dute bakterio hauek, lurzoruaren materia organikoa deskonposatzen dutelako humusa sortzen. Geosmina izeneko molekula bat ere sintetizatzen dute, lurrari ohiko usaina ematen diona (euria egindakoan lurra busti-berriak duen usain berezia geosminek eragindakoa da).
Streptomyces generoaren bakterioek antibiotiko asko ekoizten dituzte. Izan ere, mikrobio hauek antibiotiko ekoizlerik handienak dira. Besteak beste, estreptomizina, neomizina, eritromizina, kloranfenikola, B anfoterizina eta tetraziklina aipa daitezke.
Streptomyces gehienak ez dira patogenoak.
* Datuak: Q1144013
* Multimedia: Streptomyces / Q1144013
* Espezieak: Streptomyces
# Streptomyces venezuelae

Streptomyces venezuelae Streptomyces generoko bakterio Gram positiboa da, lurrean bizi dena. Bakterio harizpiduna da bai eta espora-faseduna ere. Bere espora-fasean sortzen duen hifak lur gainetik zein azpitik hazteko gaitasuna du. Kloranfenikola, eskala handian modu sintetikoan ekoitzi den lehen antibiotikoa, jatorriz, S. venezuelaetik lortzen zen. S. venezuelaek ekoizten dituen bestelako metabolito sekundarioen artean aipagarri dira jadomizina eta pikromizina.

## Erreferentziak

* ↑ (Ingelesez) «Streptomyces venezuelae» www.uniprot.org (Noiz kontsultatua: 2020-02-14).
* 1 2 (Ingelesez) Bradley, S. G.; Ritzi, D... «Composition and ultrastructure of Streptomyces venezuelae» Journal of Bacteriology 95 (6): 2358–2364. ISSN 0021-9193. PMID 5669907. PMC PMC315171. (Noiz kontsultatua: 2020-02-14).
* 1 2 (Ingelesez) «Streptomyces venezuelae | bacterium» Encyclopedia Britannica (Noiz kontsultatua: 2020-02-14).
* ↑ Manual of clinical microbiology. (9th ed. argitaraldia) ASM Press 2007 ISBN 1-55581-371-2. PMC 63195972. (Noiz kontsultatua: 2020-02-14).
* ↑ Black, Jacquelyn G.. (2004). Microbiology : principles and explorations. (6th ed. argitaraldia) John Wiley ISBN 0-471-42084-0. PMC 56192231. (Noiz kontsultatua: 2020-02-14).
* ↑ (Ingelesez) Aigle, Bertrand; Corre, Christophe. (2012). «Waking up Streptomyces Secondary Metabolism by Constitutive Expression of Activators or Genetic Disruption of Repressors» Methods in Enzymology (Elsevier) 517: 343–366. doi:10.1016/b978-0-12-404634-4.00017-6. ISBN 978-0-12-404634-4. (Noiz kontsultatua: 2020-02-14).
* ↑ (Ingelesez) Skiba, Meredith A.; Maloney, Finn P.; Dan, Qingyun; Fraley, Amy E.; Aldrich, Courtney C.; Smith, Janet L.; Brown, W. Clay. (2018). «PKS–NRPS Enzymology and Structural Biology: Considerations in Protein Production» Methods in Enzymology (Elsevier) 604: 45–88. doi:10.1016/bs.mie.2018.01.035. ISBN 978-0-12-813959-2. PMID 29779664. PMC PMC5992914. (Noiz kontsultatua: 2020-02-14).
# Streptomyces griseus

Streptomyces griseus Streptomyces generoko espezie bat da, lurzoruan ohikoa dena, nahiz eta hainbat andui itsas-hondoko sedimentuetan aurkitu diren. Bakterio Gram-positibo bat da, GC-eduki handikoa. Bestelako estreptomizetoekin batera, S. griseus antibiotiko-ekoizle oso ezaguna da, bai eta bestelako metaboliko sekundarioen ekoizle arrunta ere. Estreptomizina, bakterioetatik eratorritako lehen antibiotikoa, S. griseusetik dator. Duela gutxi, zenbait anduien genoma osoa sekuentziatu da.
S. griseusaren historia taxonomikoa eztabaidatsua da. 1914ean Krainsky-ren eskutik lehen aldiz deskribatuak izan zirenean, Actinomyces griseus modura sailkatuak izan ziren. 1948an bere izena aldatua izan zen, Waksman eta Henrici-ren eskutik, Streptomyces griseusera. Esan bezala, andui hauen interesa estreptomizina ekoizteko gaitasunean dago, Yersinia pestisen eta Mycobaterium tuberculosisaren aurkako aktibitate bakterizida duelako. Estreptomizina-ekoizpen hau Selman Waksman-en laborategian aurkitua izan zen, bertan Albert Schatz-ek lan egiten zueneko garaian.

## Erreferentziak

* ↑ Krainsky, A (1914). "Die Aktinomyceten und ihren Bedeutung in der Natur". Zentralbl Bakteriol Parasitenkd Infektionskr Hyg Abt II (alemanieraz). 41:649–688.
* ↑ Wainwright, M.. (1991). «Streptomycin: discovery and resultant controversy» History and Philosophy of the Life Sciences 13 (1): 97–124. ISSN 0391-9714. PMID 1882032. (Noiz kontsultatua: 2020-02-12).

## Ikus, gainera

* Estreptomizina
* A faktorea
* Datuak: Q7623385
* Multimedia: Streptomyces griseus / Q7623385
* Espezieak: Streptomyces griseus
# Solongo Batsukh

Solongo Batsukh (mongolieraz: Солонго Батсүx, Mongolia, 1993) mongoliar emakumezko modelo eta makillaje-artista transgeneroa da. 2014an Mongolia ordezkatu zuen emakume transgeneroentzako Miss International Queen nazioarteko edertasun-lehiaketan, hamar ederrenen artean sailkatuz. 2018an emakumeentzako Miss Unibertso Mongolia edertasun-lehiaketan parte hartu zuen, lehiaketaren historiako lehenengo lehiakide transgeneroa bihurtuz.

## Bizitza

Bilguun Batsukh jaiotza-izenaz, gizon moduan hazi eta hezi zuten Mongoliako Dundgovi probintzian.
20 bat urterekin, unibertsitate ikasle garaian, genero-nortasun ezberdinen inguruan jakin zuen. Halaber, LGTB pertsonei laguntza eskaintzen zien GKE batean lanean zebilela, jabetu zen emakumea izan nahi zuela eta hormona-terapiaz lagundutako trantsizioa egiteari ekin zion.
2014an Mongolia ordezkatu zuen emakume transgeneroentzako Miss International Queen edertasun-lehiaketan eta hamar ederrenen artean sailkatu zen. 2018an emakumeentzako Miss Unibertso Mongolia edertasun-lehiaketan lehiatu zen, nazioarteko Miss Unibertso lehiaketarako Mongoliako ordezkaria aukeratzeko. Nahiz eta ez irabazi, oso ospetsu egin zen bere herrialdean lehiaketa horretan parte hartu zuen lehen emakume transgeneroa izateagatik.

## Erreferentziak

* ↑ (Ingelesez) «Transgender beauty queen breaks barriers» The Star 2018-12-28 (Noiz kontsultatua: 2020-11-26).
* Datuak: Q97476710
# Solongoita

Solongoita borato motako minerala da eta inderita taldearen kidea da.

## Ezaugarriak

Solongoita borato mineralaren formula kimikoa hau da: ${\ce {Ca2(H3B3O7)(OH)Cl}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Solongoite: Mineral information, data and localities.» www.mindat.org (Noiz kontsultatua: 12-05-2019).
# Solon

Solon (antzinako grezieraz: Σόλων; Atenas, K.a. 640 inguru - Zipre? K.a. 558 inguru) Greziako legegilea eta olerkaria izan zen. Familia aristokratiko pobre batean sortua zen, baina merkataritzaren bidez aberastu zen. K.a. 594an arkonte hautatu zuten, aginpide politikoa eta lurrak bere esku zituen aristokraziaren eta lurrez gabeturiko jabe txikien arteko krisi soziala lehertzear zegoela. Ahalmen bikainez hornitua, gerra zibilaren mehatxuak Greziatik aldenarazi zuen, eta nekazaritza-, lege- eta konstituzio-erreformak ezarri zituen: lurren gaineko hipoteken ezeztatzea, zorrengatiko esklabotasuna legez kontrakotzat jotzea, amnistia politikoa, ondorengotzaren legea, etab. Modu horretara, Solonek Atenasko oinarri konstituzionala ezarri zuen, eta geroko aldaketa demokratikoei irekia zen politika-irizpidea finkatu zuen. Solonen olerkigintza Atenasko lehen literatura-dokumentua da, zatiak besterik gorde ez badira ere. Gogapen moralak, bere garaiko politikaren gaineko iritziak eta bere bizitza publikoaren apologia dira olerki horien gaiak. Antzinateko tradizioan, zazpi jakintsuetariko bat zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Latin eta greziar pertsona-izen klasikoak euskaraz emateko irizpideei buruzko erabakia. .
* Datuak: Q133337
* Multimedia: Solon / Q133337
# Solonghello

Solonghello Italiako udalerri bat da. Alessandriako probintzian kokatuta dago, Piemonte eskualdean. 196 biztanle ditu, 4,95 kilometro koadroko azaleran banatuta.

## Mugakideak

Solonghellok honako udalerri hauekin egiten du muga:
Camino Mombello Monferrato Pontestura Serralunga di Crea

## Kanpo estekak

* Datuak: Q17674
* Multimedia: Solonghello / Q17674
# Solonópole

Solonópole Brasilgo udalerri bat da, Ceará estatuan kokatua. 18.179 biztanle ditu 1.536,165 km²ko eremuan.

## Ikus, gainera

* Ceará

## Kanpo estekak

* Datuak: Q975946
* Multimedia: Solonópole / Q975946
# Solon (Iowa)

Solon Iowako hiri bat da. Johnson konderrian kokatua dago. 2010ean 2.037 biztanle zituen, 3,59 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q1925328
* Multimedia: Solon, Iowa / Q1925328
# Solopaca

Solopaca Italiako udalerri bat da. Beneventoko probintzian kokatuta dago, Campania eskualdean. 3.447 biztanle ditu, 31,13 kilometro koadroko azaleran banatuta.

## Mugakideak

Solopacak honako udalerri hauekin egiten du muga:
Castelvenere Frasso Telesino Guardia Sanframondi Melizzano Telese Terme Vitulano

## Kanpo estekak

* Datuak: Q55984
* Multimedia: Solopaca / Q55984
# Solon (Maine)

Solon Ameriketako Estatu Batuetako herri bat da. Somerset konderrian kokatuta dago, Maine estatuan. 978 biztanle ditu, 40,74 kilometro koadroko azaleran banatuta.

## Ikus, gainera

* Rusk konderria

## Kanpo estekak

* Datuak: Q3450362
* Multimedia: Solon, Maine / Q3450362